**Условия**

**на стипендиантска програма на Икономическа група „Филипов и партньори“,**

**за студенти от Стопански факултет на СУ “Св. Климент Охридски”**

**I. Общи правила на стипендиантската програма**

Стипендиантската програма на Икономическа група „Филипов и партньори“ има за цел да осигури семестриални такси за обучение на минимум трима студенти от Стопански факултет на СУ “Св. Климент Охридски”.

В изпълнение на програмата Икономическа група „Филипов и партньори“ ще заплаща (възстановява) семестриални такси за обучение на избраните стипендианти.

Кандидатстването за стипендия не гарантира класиране, независимо, че кандидатът отговаря на условията за получаване.

Стипендии могат да бъдат предоставяни на студенти-български граждани или граждани на държава-членка на Европейския съюз, приети в редовна форма на обучение в Стопански факултет на СУ “Св. Климент Охридски”, за придобиване на образователно-квалификационна степен „бакалавър“ или „магистър“, след средно образование.

Стипендия не се отпуска на студенти от 1-ви курс на образователно-квалификационна степен „бакалавър“, след средно образование.

Стипендията се отпуска поотделно за всеки учебен семестър.

**II. Правила за отпускане на стипендия**

Изборът на студенти се прави между кандидати отговарящи на следните условия:

**1. Задължителни критерии:**

1.1.Възраст до 26 навършени години, към момента на подаване на документите (*Удостоверява се с представяне на копие от документ за самоличност*);

1.2. Среден успех за всеки от предходните два семестъра (сбора на оценките от всички положени изпити, разделен на броя на изпитите) не по- нисък от 5,50 (*Удостоверява се с Уверение от отдел Студенти на Стопанския факултет*).

По решение на Комисията за избор, при липса на кандидати отговарящи на условието за среден успех, стипендия може да се отпусне и на кандидати със среден успех за всеки от предходните два семестъра по-нисък от 5,50, но не по-нисък от 5,00.

**2. Допълнителен критерий:**

**2.1.** **Социална потребност**

Този критерий ще се счита за изпълнен в следните хипотези:

2.1.1. Студентът е лице без родители или с един родител (*Удостоверява се с акт за раждане на студента и/или с представяне на смъртен акт (при починал/и родител/и*);

2.1.2. Студентът е от семейство в затруднено материално положение. За такива се приемат семейства, за които месечният доход на член от семейството е не по-голям от една минимална работна заплата. Преценката се прави на база период от 6 месеца, преди датата на подаване на документите за кандидатстване за стипендия (*Удостоверява се с декларация по образец).*

За целите на стипендиантската програма „членове на семейството“ са съпругът, съпругата, децата до 18-годишна възраст, а ако продължават образованието си – до 26-годишна възраст, а ако са недееспособни или трайно неработоспособни – независимо от възрастта. Встъпилите в брак студенти формират собствено семейство.

**2.2. Социална ангажираност**

Този критерий ще се счита за изпълнен, за студенти участващи в социални/обществено значими проекти/каузи, както и за студенти с активно участие в живота и дейността на СУ “Св. Климент Охридски”. (*Удостоверява се с удостоверение, потвърждение, служебна бележка или друг документ, изходящ от съответната организация, съответно от СУ “Св. Климент Охридски”*).

Кандидатите се класират по допълнителен критерий, в следната последователност:

* Студенти без родители или с един родител;
* Студенти от семейства със затруднено материално положение;
* Студенти отговарящи на критерия социална ангажираност се класират при липса на кандидати отговарящи на критериите за социална потребност.

По решение на Комисията за избор, стипендия може да се отпусне и на кандидати със среден успех за всеки от предходните два семестъра не по-нисък от 5,50, които не изпълняват незадължителните критерии.

**3. Избор на стипендианти:**

3.1. Подаване на документи

Кандидатите за стипендия, подават сканирани по електронен път на адрес office@filipov.bg или по куриер на адрес - гр. София, ул. „Уилям Гладстон“ № 5, ет. 2 и 3 за „Филипов и партньори“ ООД, следните документи:

* Заявление за получаване на стипендия – свободен текст с посочване на трите имена, телефон и имейл за контакти;
* Копие от валиден документ за самоличност;
* Копие от студентска книжка, удостоверяваща, че кандидатът е студент в редовна форма на обучение в Стопански факултет на СУ “Св. Климент Охридски”, за придобиване на образователно-квалификационна степен „бакалавър“ и „магистър“, след средно образование;
* Уверение от отдел Студенти на Стопански факултет на СУ “Св. Климент Охридски”, за среден успех от последните два завършени семестъра, спрямо момента на подаване на документи;
* Декларация по образец за удостоверяване на критерия социална потребност (*Приложение № 1*);
* Удостоверение, потвърждение, служебна бележка или друг документ, изходящ от съответната организация, съответно от СУ “Св. Климент Охридски, удостоверяващ социалната ангажираност на студента.

Документите се подават:

* за отпускане на стипендии за зимен семестър - до 01 август на съответната година;
* за отпускане на стипендии за летен семестър – до 01 март на съответната година.

3.2. Изборът на студенти, които ще получат стипендия, се осъществява от съвместна комисия, включваща 2 (двама) представители на Стопански факултет на СУ “Св. Климент Охридски” и 3 (трима) представители на Икономическа група Филипов и партньори.

Кандидатите, подали документи с невярно съдържание се лишават от стипендия до края на обучението и дължат връщане, ведно със законната лихва от датата на получаване на стипендията на получените стипендии, отпуснати въз основа на документи с невярно съдържание.

**4. Нов избор**

Студентите, получили стипендия за предходния семестър продължават да получават стипендия за следващия семестър, при условие, че отговарят на условията за това. За целта студентите получили стипендия следва да удостоверят изпълнение на критерия за среден успех.

Критерият „социална потребност“ се удостоверява при първоначално кандидатстване за стипендия. Веднъж удостоверен този критерий важи за два поредни семестъра. След изтичане на втория пореден семестър, студентът следва отново да удостовери изпълнение на социалния критерий, по точка 2.1.2. и т. 2.2.

При прекратяване на предоставяне на стипендия на студент - поради приключване на образователния курс или по причина, че студентът престане да изпълнява критериите за получаване на стипендия, се провежда избор на нов/и стипендиант/и.

Стипендията ще се изплаща по банков път, по посочена от СУ “Св. Климент Охридски” банкова сметка на стипендианта, след потвърждение от страна на СУ “Св. Климент Охридски” за заплащане на таксата от студента.

**5. Задължения на стипендианта**

Стипендията се предоставя безвъзмездно, като за стипендиантите не възникват каквито и да са задължения към Икономическа група „Филипов и партньори“.

За времето на получаване на стипендия, студентите се задължават:

* да опазват доброто име и репутацията на СУ “Св. Климент Охридски” и на Икономическа група „Филипов и партньори“;
* да спазват общоприетите норми на поведение;
* да участват в учебния процес и да завършат успешно семестъра, за който получават стипендия.

Стипендията се предоставя чрез СУ “Св. Климент Охридски”. Получаване на тази стипендия не изключва получаване на другите видове стипендии, предоставяне от СУ “Св. Климент Охридски”.

**6. Защита на личните данни**

Подаването на заявление за получаване на стипендия от страна на кандидат ще се счита за съгласие от страна на този кандидат, с което същия предоставя доброволно и се съгласява Икономическа група „Филипов и партньори“ да съхранява и обработва личните му данни за срок от шест месеца, съгласно изискванията на разпоредбите на Общия регламент, относно защитата на данните (ЕС) 2016/679, приложимото право на Европейския съюз и законодателството на Република България за защита на личните данни, като целта на обработката и съхранението е единствено и само за целите на процедурата по предоставяне на стипендия.

Приложение № 1

**ДЕКЛАРАЦИЯ**

Долуподписаната/ият..................................................................................................................ЕГН.........................................., с адрес: ……………………………………………..…………

**С настоящото декларирам, че:**

I. Членовете на моето семейство[[1]](#footnote-1) са:

1. ………/*име*/…………………………; ЕГН:………………….;……../вид[[2]](#footnote-2)/….;
2. ………/*име*/…………………………; ЕГН:………………….;……../вид/….;
3. ………/име/…………………………; ЕГН:………………….;……../вид /….;
4. ………………

II. Доходите на всеки от членовете на семейството ми, получени в период 6 месеца преди датата на подаване на настоящата декларация са, както следва:

1. ……/име на член на семейството/….. - получени доходи в размер на ……/сума в лева/…….., с произход ………………./описание на вида и произхода на дохода[[3]](#footnote-3)/…………..;
2. ……/име на член на семейството/….. - получени доходи в размер на ……/сума в лева/…….., с произход ………………./описание на вида и произхода на дохода/…………..;
3. ……/име на член на семейството/….. - получени доходи в размер на ……/сума в лева/…….., с произход ………………./описание на вида и произхода на дохода/…………..;
4. ………………..

III. Декларирам следните допълнителни обстоятелства относими към изпълнение на изискването по т. 2.1.2 от Условията на стипендиантска програма на Икономическа група „Филипов и партньори“, за студенти от Стопански факултет на СУ “Св. Климент Охридски”:

………………………………………………………………………………………………………………………………………………………………………………………………………………………………………………………………………………………………………

IV. Декларирам, че съм информиран/а, относно целите и редът за съхранение и обработка на всички предоставени от мен лични данни по смисъла на Закона за защита на личните данни. Декларирам, че предоставям доброволно и се съгласявам Икономическа група „Филипов и партньори“ да съхранява и обработва личните ми данни за срок от шест месеца, съгласно изискванията на разпоредбите на Общия регламент, относно защитата на данните (ЕС) 2016/679, приложимото право на Европейския съюз и законодателството на Република България за защита на личните данни, като целта на обработката и съхранението е единствено и само за целите на процедурата по предоставяне на стипендия.

 **Декларатор:……………………………….**

1. За целите на Стипендиантската програма на Икономическа група „Филипов и партньори“, семейство е съпругът, съпругата, децата до 18-годишна възраст, а ако продължават образованието си – до 26-годишна възраст, а ако са недееспособни или трайно неработоспособни – независимо от възрастта. Встъпилите в брак студенти формират собствено семейство. [↑](#footnote-ref-1)
2. Посочване на вида на член на семейството - баща, майка, сестра и др. [↑](#footnote-ref-2)
3. Тук следва да се посочи вида на дохода – трудов; упражняване на занаят; от наеми и др. При доходи от трудово правоотношение следа точно да посочите организацията работодател, като посочите наименованието на организацията и нейния ЕИК номер. [↑](#footnote-ref-3)